text: 17-årig pige overfaldet og forsøgt voldtaget på sti midt i Sønderborg
  04 juli 2018 kl. 13.58
  Onsdag formiddag ved 10-tiden blev en 17-årige pige overfaldet og forsøgt voldtaget  i Sønderborg. Det oplyser Syd- og Sønderjyllands Politi, der efterlyser en mand som greb ind og skræmte overfaldsmanden på flugt.
  Overfaldet fandt sted på en grussti bag Mølleparkens Plejehjem i Sønderborg. Den 17-årige har oplyst til politiet, at hun blev overfaldet af en udenlandsk mand på 25 til 30 år.
  En ældre mand, som den overfaldne pige beskriver som dårligt gående og 60 til 70 år, greb ind og råbte  ”Hallo – hvad har I gang i”.
  Det fik overfaldsmanden til at at tage flugten.
  Syd- og Sønderjyllands Politi opfordrer både den ældre mand og andre vidner til at melde sig med deres oplysninger, ligesom folk, der mener at genkende overfaldsmanden efter beskrivelsen kan kontakte politiet på telefon 1-1-4.
  Signalement
  MandUdlænding25 - 30 årMørke skægstubbeMørkt hårTalte gebrokkent dansk/engelsk Var iført blå Adidas-bukser, blå hættetrøje og sort cap og bar mørke sko  Bar en brun bæltetaske over skulderen
  
  